钦定古今图书集成/理学汇编/文学典/第001卷 > 法言 > 《问神篇》
## 钦定古今图书集成/理学汇编/文学典/第001卷 > 法言 > 《问神篇》

君子之言，幽必有验乎明，远必有验乎近，大必有验
乎小，微必有验乎著。无验而言之谓妄，言不能达其
心，书不能达其言，难矣哉！惟圣人得言之解，得书之
体，“白日以照之，江河以涤之，浩浩乎其莫之御也。”言，
心声也；书，心画也。声画形，君子小人见矣。声画者，君
子小人之所以动情乎？